Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -7. …
15 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -7.61 จุด (-0.47%) ปิดภาคเช้าที่ 1,628.27 จุด ด้วยมูลค่าการซื้อขาย 20,415.74 ล้านบาท
Most Positive Impact: SCB (+0.17 จุด), BDMS (+0.15 จุด), KTB (+0.14 จุด)
Most Negative Impact: CPALL (-0.88 จุด), PTT (-0.7 จุด), KBANK (-0.59 จุด)
ตลาดหุ้นไทยปรับตัวลดลงโดยกลุ่มอุตสาหกรรมส่วนใหญ่ปรับตัวลดลงแทบทุกกลุ่ม เช่น กลุ่มพลังงาน(-1.54 จุด) พาณิชย์(-1.33 จุด) อสังหาฯ(-0.76 จุด) ขนส่ง(-0.75 จุด) และกลุ่มสื่อสาร(-0.57 จุด) เป็นต้น
ตลาดหุ้นต่างประเทศเคลื่อนไหวในทิศทางเชิงบวกโดย ญี่ปุ่น(+0.80%) อินเดีย(+0.59%) อินโดนีเซีย(+0.59%) จีน(+0.58%) ส่วนตลาดที่ปรับตัวลง ได้แก่ ฟิลิปปินส์(-0.38%) ออสเตรเลีย(-0.03%)
แนวโน้มตลาดบ่าย
SET Index มีทิศทางการเคลื่อนไหวสวนทางกับตลาดหุ้นในภูมิภาคน่าจะเป็นผลมาจากปัจจัยการเมืองในประเทศเป็นหลักให้กรอบการเคลื่อนไหวภาคบ่ายที่ 1,625 -1,640 จุด มองว่าปลายสัปดาห์หน้าสหภาพยุโรปจะเห็นชอบการเลื่อน Brexit และตลาดจะให้น้ำหนักกับผลการประชุมนโยบายการเงินของธนาคารกลางสหรัฐฯซึ่งน่าจะมีโทนที่ผ่อนคลายส่งผลให้ตลาดฟื้นตัว ดังนั้นการปรับตัวลงเป็นจังหวะในการทยอยสะสม
หุ้นแนะนำภาคบ่ายเลือก BCH โดยด้านพื้นฐานมองเห็นการเติบโตจากกลุ่มลูกค้าประกันสังคมของโรงพยาบาลเวิลด์เมดิคอลเซ็นเตอร์ รวมถึงรายได้จากกลุ่มผู้ป่วยเงินสดที่เพิ่มมากขึ้นซึ่งจะช่วยสนับสนุนการเติบโตกำไรและรายได้ ส่วนราคาหุ้นอยู่ในช่วงฟื้นตัวและมีการซื้อขายที่ Fwd PE ต่ำกว่าค่าเฉลี่ยของอุตสาหกรรม แนะนำซื้อโดยมีราคาพื้นฐานที่ 18.4 บาท
ประเด็นเศรษฐกิจที่น่าติดตามในสัปดาห์หน้า วันพุธมีการประชุม กนง. เพื่อกำหนดนโยบายการเงิน  วันพฤหัสฯติดตามแถลงการประชุมนโยบายการเงินของธนาคารกลางสหรัฐฯ ต่อด้วยกระทรวงพาณิชย์ไทยจะมีการรายงานตัวเลขดุลการค้าของไทยประจำเดือน ก.พ. วันศุกร์ติดตาม PMI ภาคการผลิตประจำเดือน มี.ค. ของทั้งฝั่งยูโรโซนและสหรัฐฯ
หุ้นแนะนำ ADVANC BJC STEC